cyanic-selkie/wikianc huggingface dataset:
Amsterdam
Stigting en Middeleeue
Florens V, graaf van Holland, het probeer om beheer oor die nuwe handelshawe te verkry en aan sy handelaars tolvryheid verleen. Gijsbrecht van Amstel, wie teen die biskop van Utrecht in opstand gekom het, moes in 1285 aan die graaf as 'n vasal onderwerp, maar hy was in 1296 aan die moord op die graaf betrokke. Sy seun Jan van Amstel het in 1303 'n Vlaamse inval in Holland benut, om van die graaf ontslae te raak, maar is na die onttrek van die Vlaminge onderworpe en hy moes die stadsmure slyp en die brûe afbreek; die plek is van al sy handelsvoorregte ontneem. Hulle is eers na Amsterdam se uiteindelike inlyf by die Graafskap Holland in 1317 heringestel. Daarna het Amsterdam stadsregte ontvang, soos tevore ook Dordrecht, Haarlem, Delft en Leiden. Onder die grawe van Avesnes en hul opvolgers, die Huis Wittelsbach van Beiere-Straubing, het Holland 'n tydperk van welvaart beleef, wat met die opkoms van Boergondië as 'n nuwe mag beëindig is – in 1433 het Holland onder beheer van Filips III die Goeie gekom, wat vanuit Brussel regeer het. Die hoeke-en-kabeljou-geskille tussen 1350 en 1490 was 'n lang smeulende magstryd van die bourgeoisie in die Hollandse stede, in alliansie met die Boergondiese hertogte, teen die belange van die plaaslike feodale adel.
Sentrum van die Nederlandse Goue Eeu
Die bevolking van Amsterdam het in die tydperk vinnig toegeneem deur 'n geweldige toestroming van buitelanders. Rondom 1570 het Amsterdam minder as 30 000 inwoners gehad, in 1622 het hul aantal gegroei tot sowat 100 000. Teen die einde van die 17de eeu het die bevolking 200 000 oorskry en Amsterdam het saam met Londen, Napels en Parys tot die grootste stede in Europa behoort. Die bevolkingsgroei het 'n grootskaalse uitbreiding van die stad nodig gemaak, waaraan die konsentriese gragtegordel met sy koopmanshuise en pakhuise te danke is.
Autochtonen en allochtonen
Die terme autochtoon en allochtoon word baie in Nederland gebruik: 'n autochtoon is 'n persoon wie se ouers beide in Nederland gebore is en wat self ook in Nederland gebore is; 'n allochtoon is 'n persoon wat in die buiteland gebore is of waarvan ten minste een ouer uit die buiteland kom.
Klimaat
Ryp tree meestal gedurende oostelike en noordoostelike winde vanaf die innerlike Europese vasteland, soos uit Skandinawië en Rusland tot diep in Siberië, op. Selfs dan daal die kwik snags selde benede -5°C, aangesien Amsterdam deur drie groot waterliggame omring word en oor 'n duidelike hitte-eiland-effek beskik, terwyl dit in Hilversum, sowat 25 km suidoos, −12°C kan wees.
Blomme
Nederland staan steeds as die land van blomme bekend. Die geel tulpe wat op die dyke gekweek word, is 'n bekende gesig op poskaartfoto's. In die agtergrond is gewoonlik 'n jong Hollandse nooi in tradisionele drag, kompleet met 'n punthoed en houtklompe by 'n ou watermeul.
Argitektuur
Amsterdam is baie gewild onder mense wat van argitektuur hou. Amsterdam is besienswaardig vanweë ou historiese geboue, maar moderne argitektuur in die nuwe wyke is ook populêr by jonger toeriste.
Susterstede
• 4
Steenbok (sterreteken)
Steenbokke kom volgens die astrologie goed oor die weg met lede van die ander aardtekens, Bul en Maagd.
Agtergrond
Jou son- of sterreteken het betrekking op die stand van die Son tydens jou geboorte. Astroloë verdeel die Diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.
H.J. Redelinghuys
H.J.M. Redelinghuys (1894-onbekend) was ’n Afrikaanse skrywer en dramaturg.
Brennan Hesser
Brennan Hesser is 'n Amerikaanse aktrise. Sy is bekend vir haar rolle in die rolprent The Lost Treasure of Sawtooth Island (1999) en in die televisiereekse So Notorious (2006) en Supermoms (2012).
Wezaspruit
Die Wezaspruit is 'n spruit wat in die voormalige Transkeistreek van die Oos-Kaap, Suid-Afrika vloei.
Keniaanse nasionale rugbyspan
Beheerliggaam
Die beheerliggaam vir rugby in Kenia is die Kenia Rugbyunie (Engels: Kenya Rugby Union, KRU). Die Kenia Rugbyunie is in 1970 gestig en het in 1990 ’n volle lid van die Internasionale Rugbyvoetbalraad (IRR; nou Wêreldrugby) geword. Daarbenewens is die Kenia Rugbyunie ’n lid van die kontinentale beheerliggaam Rugby Afrika.
Die hoogste rugbyliga in Kenia is die Kenia Beker met elf spanne. Spelers met groter ambisies draf uit vir die keurspan Simbas wat aan die Suid-Afrikaanse Curriebeker deelneem. Sedertdien is die meeste spelers van die Keniaanse nasionale span uit dié keurspan afkomstig of speel vir ander Suid-Afrikaanse spanne. Van die ander spelers is veral in Europa aktief.
Invoering en vestiging van rugby
In 1923 is die eerste klub in Kenia, Nairobi-distrik, weens sy oorvleuelende sterkte in Nondescripts RFC en Kenia Harlequin FC verdeel. Gedurende die 1950’s is die eerste internasionale wedstryde gespeel. Vroeë toernooie sluit in die Nairobi-distrikkampioenskap wat in 1925 vir die eerste keer aangebied is, ’n Koninklike Gewapende Magte-toernooi sedert 1937, en die Enterprise-beker sedert 1930.
Onafhanklikheid en integrasie
In 1972 het Ted Kabetu die eerste Keniaanse speler geword om vir die Oos-Afrikaanse Tuskers in ’n wedstryd teen Richmond RFC te speel. In dieselfde jaar het die Tuskers na Ierland getoer en teen Ierse klubspanne gespeel; hulle kon gemengde resultate aanteken en drie van hul agt toetse wen; Chris Onsotti het die eerste Keniaan geword om in die Tusker se voorspan te speel, nadat hy as ’n stut n die vierde Tuskers-toer na Ierland in 1972 ingesluit is; Jackson “Jacko” Omaido, ’n skoolseun van Lenana-skool (voorheen Duke of York) het vir die Tuskers in 1975 as losskakel teen Zambië uitgedraf.
Gemengde resultate
Die Keniaanse nasionale rugbyspan het in 2014 aan die Suid-Afrikaanse Vodacombeker as Simba XV deelgeneem. Die Simba XV was in Kaapstad gesetel en kon hul openingswedstryd teen die Oostelike Provinsie met 17–10 wen. Kenia het egter sy oorblywende ses wedstryde verloor en in die sewende plek van die suidelike afdeling geëindig.
In 2016 het die Kenia Rugbyunie ’n borgskapstransaksie met Sportpesa ter waarde van KES 607 miljoen aangekondig; dit is die winsgewendste borgskapstransaksie in die Keniaanse rugbygeskiedenis, en sal nie net die sewes- en mansspanne borg nie, maar ook die vroue- en jeugspanne. In September dieselfde jaar het Kenia Rugbyunie formeel aansoek gedoen om aan die Suid-Afrikaanse Curriebeker deel te neem.
Brian Aherne
Brian Aherne (2 Mei 1902 – 10 Februarie 1986) was 'n Engelse akteur. Hy was bekend vir sy rolle in die rolprente Merrily We Live (1938), Juarez (1939), A Night to Remember (1942), en Prince Valiant (1954).
Lugskip
Rekords
Reeds in 1917 het 'n Duitse militêre lugskip 'n afstand van 7 000 km sonder 'n tussenlanding afgelê. In Julie 1919 het die Engelse lugskip R 34 vir die eerste keer die Atlantiese Oseaan in albei rigtings oorgesteek. Op 12 Mei 1926 het Amundsen en Nobile met die Italiaans-geboude lugskip Norge oor die Noordpool gevlieg. In 1926 is die 236 m lange luukse-passsierslugskip LZ 127 (Graf Zeppelin) gebou, wat in 1929 in 20 dae en 4 uur om die wêreld gevlieg het.
Toulouse
Geskiedenis
Tussen 418 en 507 n.C. was Toulouse die hoofstad van die Tolosaanse Ryk, wat die Wes-Gote na Alaric I se Italiaanse veldtog stig. Die ryk strek tot by die Pireneë-gebergte en sluit groot dele van Spanje in. Dit word uiteindelik deur Clovis I vernietig.
Toulouse is in die middeleeue ook een van die rykste stede in Frankryk. Die kalkgrond van sy omgewing is uiters geskik vir die wede-plant, wat destyds die enigste duursame blou verfstof lewer. Toulouse raak sy monopolie kwyt met die invoer van indigo uit die Portugese kolonies.
Sport
Die stad beskik ook oor 'n sokkerspan, Toulouse FC, wat in die Ligue 2 speel. Hulle het in 1957 die Franse beker gewen. Dié klub speel sy tuiswedstryde op die Stadium Municipal.
Propyn
Organiese chemie
Propyn, tesame met 2-butyn, word ook gebruik om gealkileerde hidrokinone te sintetiseer as deel van die totale sintese van vitamien E.
Biseksualiteit
Geskiedenis
Net so het die geslag van ’n minnaar nie saak gemaak nie, solank ’n man se genot nie inbreuk op ’n ander se integriteit gemaak het nie. Dit was sosiaal aanvaarbaar vir ’n vrygebore Romein om minnaars van albei geslagte te hê, solank hy die een is wat penetreer. Die moraliteit van dié gedrag het afgehang van die sosiale status van die minnaar en nie die geslag as sulks nie. Getroude mans kon net seks hê met slawe, prostitute en jong mans van ’n laer stand. As ’n man nie selfbeheersing in sy sekslewe kon toepas nie, het dit daarop gedui dat hy ook nie ander mense kon beheer nie en dit het sy status as ’n opgevoede persoon bedreig.
Pretoria o Pretoria!
Hoofrolspelers
en andere.
Édouard Philippe
Lewensloop
In oktober 2010 word hy burgemeester van Le Havre, as opvolger van Antoine Rufenacht. By die munisipale verkiesings van 2014 in Le Havre word hy met 52,04 % herkies.
Privaatlewe
Philippe is getrou met Édith Chabre, direkteur van die École de droit van die Instituut vir politieke studies, Universiteit Parys 2.
Vlag van Libië
Die nasionale vlag van Libië is op 27 Februarie 2011 terwyl die Libiese Burgeroorlog deur die Nasionale Oorgangsraad in gebruik geneem en was ook tussen 1951 en 1969 die amptelike vlag van die Koninkryk van Libië. Sedert die 21 September 2011 is die vlag van die Verenigde Nasies erken. ’n Grondwet vir die amptelike gebruik is beplan.
Ander vlae
Op 8 Maart 1977 is Libië se amptelike naam verander na Al-Jamahiriya al-Arabiya al-Libiya ash-Sha’biya al-Ishtirakiya (die Sosialistiese Volksregering van Libiese Arabië), en op 11 November 1977 is die vlag verander na die slegs-groen ontwerp in reaksie op Anwar Sadat se besoek aan Israel. Die vlag was ’n enkele groen baan en die enigste nasionale vlag ter wêreld wat uit slegs een kleur bestaan sonder enige ontwerp of simboliek op die vlag. Groen weerspieël die Libiese mense se toewyding tot Islam en dit was ook die nasionale kleur van Libië.
Dokumentbestuurstelsel
Onderdele
Beelde van papierdokumente wat ingelees is deur 'n aftaster (skandeerder) of multifunksie drukker word dikwels met behulp van optiese karakterherkenningprogramme omgeskakel na masjienleesbare teks. Sodanige programmatuur word dan soms ook geïntegreer in die bestuurstelselprogrammatuur.
Die opspoor en herwinning van dokumente wat gestoor is. Alhoewel die herwinning van 'n spesifieke dokument na 'n eenvoudige beginsel klink, kan die herwinning van dokumente in die elektroniese verband heel komplek en kragtig wees. Eenvoudige herwinning van indiwiduele dokumente kan ondersteun word deur die gebruiker toe te laat om 'n unieke identifikasienommer aan 'n dokument toe te ken en die stelsel dan toe te laat om die basiese indeks te gebruik om die dokument te herwin.
Werkvloei is 'n ingewikkelde kwessie en sommige dokumentbestuurstelsels het 'n ingeboude werkvloeimodule om dit te vergemaklik. 'n Handmatige werkvloei vereis van die gebruiker om die dokument te besigtig en dan te besluit na wie dit gestuur moet word. Reëlgebaseerde werkvloei laat die administrateur toe om 'n reël the skep wat bepaal hoe 'n dokument deur 'n organisasie moet vloei: 'n faktuur kan byvoorbeeld deur 'n goedkeuringsproses gestuur word en dan na die departement gestuur word wat verantwoordelik is vir die betaal van rekeninge. Dinamiese reëls laat toe vir die skep van vertakkinge in die werkvloeiproses. 'n Eenvoudige voorbeeld sal wees waar 'n faktuurbedrag ingesleutel is wat laer is as 'n sekere voorafbepaalde bedrag, dat die faktuur 'n vereenvoudigde werkvloeiproses ondergaan op 'n verskillende roete deur die organisasie.
PH
Definisie
Alhoewel 'n pH-waarde geen eenheid het nie, is dit nie 'n arbitrêre skaal nie; die getal spruit voort uit 'n definisie wat gebaseer is op die aktiwiteit van die waterstofione in die oplossing.
Sterk vs swak sure
In teenstelling, 'n swak suur dissosieer slegs gedeeltelik. Voorbeelde in water sluit in koolsuur (H2CO3) en asynsuur (CH3COOH) in. By ewewig is beide die suur en die gekonjugeerde basis teenwoordig in oplossing.
Republiek van Vermont
Stigting
Ethan Allen en sy "Green Mountain Boys" het 'n burgermag gevorm wat eers teen die Britte en later teen New York en New Hampshire geveg het. Op 15 Januarie 1777 het die rebelle die onafhanklike "Republiek van New Connecticut" in die gebied uitgeroep, alhoewel dit in die omgangstaal soms ook "Republiek van die Groen Berge" genoem is. Op 8 Julie van dieselfde jaar is die naam van die jong republiek gewysig tot Vermont - afgelei van die Groen Berge se Franse benaming, les Monts verts.
Ina Garten
Loopbaan
In Washington het Garten in die Wit Huis gewerk en sakekursusse geneem by die George Washington Universiteit; sy het 'n MBA verwerf. Garten was oorspronklik in diens geneem as 'n intreevlakassistent, tog het sy die politieke leer geklim na die Kantoor van Bestuur en Begroting. Sy is uiteindelik aangestel as begrotingsontleder, wat behels het dat sy die kernenergie begroting geskryf het, asook beleidsdokumente vir kernkragsentrales tydens Presidente Gerald Ford en Jimmy Carter se ampstermyn.
Barefoot Contessa op Food Network
Garten het haarself gevestig deur middel van haar kookboeke en verskynings op Martha Stewart se TV program; sy het op die voorgrond getree in 2002 met die debuut van haar Food Network program. Na die sukses van The Barefoot Contessa Cookbook is Garten deur "Food Network" genader om haar eie televisieprogram aan te bied. Sy het hierdie voorstel 'n aantal kere verwerp, totdat die Londense produksiemaatskappy wat verantwoordelik is vir Nigella Bites vir die produksie aangestel is. Sy het ingestem om 13 programme vir die seisoen te produseer en die première van Barefoot Contessa in 2002 het 'n positiewe ontvangs gekry.
Ekumeniese Patriargaat van Konstantinopel
Vanweë sy ligging in die hoofstad van die destydse Bisantynse Ryk en sy rol as moederkerk van die meeste Ortodokse kerke, het die Ekumeniese Patriarg die status van "eerste onder gelykes" onder die Ortodokse Kerk se primate. Anders as die pous van die Rooms-Katolieke Kerk staan hy nie aan die hoof van die verskillende outokefale, administratief selfregerende Ortodokse kerke nie. Hy word egter in ’n breë sin beskou as die geestelike leier van die wêreld se 300 miljoen Ortodokse Christene. Sy posisie word egter betwis deur die Russies-Ortodokse Kerk, wat ’n groter gemeenskap as enige ander Ortodokse kerk bedien.
Max Schneider
Max Schneider (gebore 21 Junie 1992) is 'n Amerikaanse akteur. Hy is bekend vir sy rolle in die rolprente Veronica Mars (2014) en Love & Mercy (2014), en in die televisiereeks Crisis (2014).
Trompsnelheid
Nasa gebruik liggasgewere om ruimterommelbotsings met ruimtetuie te simuleer, die geweer kan projektiele tot 8 500 m/s versnel.
Slag van Eriemeer
Agtergrond
Die beheer van Eriemeer was baie belangrik vir die Amerikaners om hulle aanval op Kanada, onder Britse beheer, te kan uitvoer. Net voor die einde van 1812 het die Amerikaanse regering groot planne beraam om te verseker dat hulle die meer beheer. In 1812 het Kommodoor Chauncey vir Kaptein Perry aangestel in beheer van die bou van skepe en om hulle toe te rus. Teen die einde van Julie is vier skepe met baie moeite voltooi by Presqu'isle (die hedendaagse Erie, Pennsilvanië). Hierdie klein vloot was versterk deur vyf ander skepe vanaf Black Rock wat naby Buffalo geleë is.
NG gemeente Koffiefontein
duimnael|regs|180px|Ds. P.J. Marais, van 1904 tot 1921 die gemeente se eerste leraar.
duimnael|regs|180px|Ds. Christiaan Stulting, leraar van 1947 tot 1967.
Dorpstigting
Hierdie verklarings klink almal "baie aanneemlik", volgens Van der Walt, en is ook omhul met romantiek, maar is waarskynlik almal produkte van die verbeelding. Tot hierdie gevolgtrekking kom 'n mens as jy daarop let dat Klaas Kok die volgende verklaring afgelê het: "Verklarende ik ondergetekende op heden (25 Junie 1840) mijn plaats de Koffie von tijn gelegen aan riet rivier met velt in waters verhuurd te hebben aan den burger Barent Jacobus Engeberg voor den tijt van 40 jaren oor de waarden van een hondert en twintig schape." Hierna word die grense van die plaas omskryf. Hierdie dokument is in die handskrif van raadslid Adam Kok deur wie dit onderteken is. Hierna is daar 'n dokument van 15 April 1844 waarin B.J. Engelbrecht verklaar dat hy die plaas "Koffie Fontijn" vir 130 skape en 'n wa gekoop het. Hierdie stuk is onderteken deur Klaas Kok, Jan Cloete en ander. Ná hierdie koop het sir Peregrine Maitland, goewerneur van die Kaapkolonie van 1844 tot 1847, egter met Adam Kok 'n ooreenkoms aangegaan waarin verklaar is dat Britse onderdane geen grond in die Griekwagebied mag besit nie. Grond wat reeds deur sulke persone gekoop is, sou beskou word as vir 'n tydperk van 40 jaar gehuur.
Gemeentestigting
In 1921 het ds. P.J. Marais weens swak gesondheid sy emeritaat aanvaar. Die ledetal van die gemeente het gestadig aangegroei tot ongeveer 600, veral vanweë mense wat in die diamantmyn kom werk het. 'n Sendeling het ook, met geldelike hulp van die ander gemeentes in die ring, die swart mense bearbei wat in die myn gewerk het. Maar met die sluiting van die myn is dié werk natuurlik gestaak. De Beers het die myn finaal in 2006 gesluit, maar kort daarna het Petra Diamonds oorgeneem.
Krestofski-eiland
Naam
Die naam Krestofski ostrof kan vertaal word as "Kruiseiland". Daar is verskeie verhale oor waar die naam vandaan kom. Een is dat daar voor die stigting van Sint Petersburg ’n kapel met ’n groot kruis gestaan het. ’n Ander is dat toe Pieter die Grote se suster, Natalia, ’n huis daar laat bou het, ’n groot kruis in die grond gekry is. Dit kan ook sy naam kry van die meer in die middel van die eiland wat die vorm van ’n kruis het.
Katowice
Katowice (uitspraak: [[Media:Pl-Katowice.ogg| [ katɔ'vʲitsɛ ] ]], Bo-Silesies Katowicy, in Duits ook bekend as Kattowitz) is die administratiewe hoofstad van die Poolse woiwodskap Silesië en ook sy grootste stedelike gebied.
Paul Schneider (akteur)
Paul Schneider (gebore 16 Maart 1976) is 'n Amerikaanse akteur en skrywer. Hy is bekend vir sy rolle in die rolprente All the Real Girls (2003), Elizabethtown (2005), Lars and the Real Girl (2007), en Water for Elephants (2011).
Meesterstoernooi
Openingsbofhou
In 2007, 2008 en 2009 neem Arnold Palmer die ere-opening waar. By die Meestertoernooie van 2010 en 2011 het Jack Nicklaus hom by Palmer aangesluit as 'n ere-medebeginner vir die geleentheid. In 2012 het Gary Player by hulle aangesluit. Palmer het in Maart 2016 aangekondig dat 'n langdurige skouerprobleem hom sou verhoed om aan die 2016-afslaan deel te neem. Palmer was egter steeds teenwoordig vir die seremonie.
Na die dood van Palmer in 2016 het die 2017- seremonie hulde aan hom gebring; sy groen baadjie is oor 'n leë wit stoel gedrapeer, terwyl almal wat aanwesig was, 'Arnie's Army'-lapelwapens gedra het.
Kampioene-dinee
Die verdedigende kampioen, as gasheer, kies die spyskaart vir die dinee. Meesterskampioene het gereeld geregte uit hul vaderland bedien wat voorberei is deur die Meestersjef. Merkwaardige voorbeelde hiervan is haggis, wat in 1989 deur die Skot Sandy Lyle voorgesit is, en bobotie, 'n Suid-Afrikaanse gereg, wat op versoek van die 2008-kampioen, Trevor Immelman, bedien is. Ander voorbeelde is die Duitser Bernhard Langer met Wiener schnitzel uit 1986, die Britse vis-en-skyfies van Nick Faldo, die Kanadees Mike Weir se eland en wildevark, en Vijay Singh se seekos tom kah en hoender panang-kerrie. Die 2011-ete van Phil Mickelson was 'n Spaanse dis, in die hoop dat Seve Ballesteros dit sou bywoon, maar hy was reeds te siek en is enkele weke later oorlede.
Sidney Ainsworth
Sidney Ainsworth (21 Desember 1872 – 21 Mei 1922) was 'n Engelse akteur. Hy was bekend vir sy rolle in die rolprente Two-Bit Seats (1917), On Trial (1917), The Gay Lord Quex (1919), en Doubling for Romeo (1921).
Babelegi
Babelegi is 'n nywerheidsdorp in noordelike Gauteng, in Suid-Afrika. Dit is 16 km suid van Pienaarsrivier geleë en val onder die Tshwane Metropolitaanse Munisipaliteit.
Tinus Horn
Lewe en werk
Tinus Horn behaal in 2006 ’n Gevorderde Diploma in die Skone Kunste aan die Universiteit van die Witwatersrand. Hy is ’n kunstenaar wat allerlei kreatiewe uitlaatkleppe ondersoek en hy skryf onder meer televisie-draaiboeke, skilder portrette, teken strippe, doen illustrasies en skryf. Sy werk word verskeie kere uitgestal, onder andere in 1990 onder die titel To hell and back (saam met Alistair Findlay en Derek Bauer) in die Gallery on the Market, en in 1992 onder die titel Promised land saam met Alistair Findlay in die Rembrandt van Rijn Galery. Die kunsuitstalling wat hy en Alastair Findlay in 1997 in die Thompson-galery in Melville in Johannesburg onder die titel Holy shit hou, is omstrede weens die spot met godsdiens daarin. In 2002 hou hy ’n solo-uitstalling (Faces on the shelf) in die Boekehuis in Aucklandpark en in 2006 is die solo-uitstalling Gentle demons, furious angels by die Bamboo Galery. In 2009 stal hy saam met Martinus van Tee onder die titel The wages of love uit. Hy kry in 1999 ’n meriete-toekenning van die Nasionale Kunsteraad en in 2000 word hy onder die top-tien geplaas by die Nasionale uitstalling by Kemptonpark. Hy werk vir meer as agt jaar as rugbyskrywer en sportredakteur by die Vrye Weekblad. Hy was getroud en het kinders en woon in Stanford in die Wes-Kaap.
Dirk Mudge
Met die Namibiese onafhanklikheid, was Mudge 'n lid van die Wetgewende Vergadering en die eerste Nasionale Vergadering totdat hy in 1993 afgetree het. Mudge was die stigter van Namibië se Afrikaanse dagblad die Republikein en sy uitgewer Namibia Media Holdings. Hy het op die raad van direkteure gedien tot 2008.
Sterfte
Hy is op 26 Augustus 2020 in Mediclinic in Windhoek oorlede in die ouderdom van 92.
Grüß Gott
Grüß Gott is die verkorte weergawe van sowel (Es) Grüße dich Gott as sy meervoudvorm (Es) Grüße euch Gott ('mag God jou groet'). Die werkwoord grüßen het oorspronklik dieselfde betekenis as segnen (seën) gedra, hoewel dit vandag beteken 'om te groet'. Daarmee stem die oorspronklike begroeting ooreen met "Mag God jou seën". So 'n godsdienstige gebaar bestaan vandag slegs in enkele lande. So sal mens 'n eenvoudige "goeie dag" hoor in Pole (dzień dobry), Spanje (buenos días), en Portugal (bom dia), terwyl in Gaeliessprekende Ierland die gewilde begroeting Dia dhuit ('God met jou') is, soortgelyk aan die Engelse goodbye, 'n verkorting van God be with ye; vandag het goodbye so te sê sy godsdienstige waarde verloor. 'n Godsdienstige oorsprong kan steeds opgemerk word in die Franse adieu, die Spaanse adiós, die Italiaanse addio en die Portuguese adeus ("Aan/Na God"). In Finland gebruik die godsdienstige groep, bekend as died laestadiane, "Jumalan terve" (groet God).
Coreen Olivier
Coreen Olivier is 'n Suid-Afrikaanse aktrise.
Filmografie
As akteur:
Joga
Klassieke joga
- asana, sittende liggaamshouding, waarvolgens die spiere en organe so geoefen word, dat hulle sonder inspanning funksioneer;
Transendentale meditasie (TM)
TM is 'n nuwe vorm van joga-meditasie wat aangepas is om in Westerse behoeftes te voorsien. Die metode het ontwikkel uit die oortuiging, wat op wetenskaplike bevindings gegrond is, dat die gees die bewussyn kan transendeer (oorskry, te bowe gaan) en na die onderbewuste kan beweeg. Dit is in der waarheid ŉ moderne aanpassing van Radzjajoga, waarin daar van die mantras gebruik gemaak word om met die Absolute een te word. (Mantras = "gedagtedraers".)
Mediese aspekte van joga en TM
By joga-oefeninge word spiere gebruik wat normaalweg min of geen oefeninge kry nie. Terwyl gimnastiek op veral die spierstelsel gerig is, is daar by joga spesiale oefeninge vir die stimulering van die orgaanstelsels soos die asemhalingbloedsomloop- hormoon- en senustelsel. Die kopstand beïnvloed byvoorbeeld die werking van die brein as gevolg van die hoeveelheid suurstofryke bloed wat die brein bereik.
Ohio Wesleyan-universiteit
Die Ohio Wesleyan-universiteit (Engels: Ohio Wesleyan University) is 'n universiteit vir afstandsonderrig en is geleë in Ohio, Verenigde State. Daar was (Junie 2005) 2 000 ingeskrewe studente. Die universiteit staan ook bekend as Wesleyan.
Somerstrand
Somerstrand is 'n groot voorstad van Gqeberha, in Nelson Mandelabaai Metropolitaanse Munisipaliteit aan die kus van die Oos-Kaap, Suid-Afrika.
Louis Hugo
Gebruik van Engels
Mettertyd het Engelse dienste posgevat in baie gemeente van die Hollandse kerk. Selfs nadat die Engelse (Anglikaanse kerk, 1848) en die Skotte (Presbiteriaanse kerk, 1862) op Beaufort hul eie kerk en gemeente gekry het, het dié gebruik i die Hollandse gemeente op Beaufort voortgeduur en is gereeld in die kerk in Engels gepreek. Tydens die dienstyd van ds. Hugo, omstreeks 1868, het daar skerp meningsverskil in die gemeente oor die gebruik van Engels in die kerk ontstaan. Die Eerste Vryheidsoorlog (1880-'81), die Afrikaanse Taalbeweging (van 1875 af) en die Afrikanerbond het 'n nasionaliteitsgevoel en taalbewustheid by die Hollandssprekendes begin aanwakker. Vandaar die groeiende meningsverskil in die plaaslike gemeente. In 1886 is daar nie net dienste in Engels gehou nie, maar selfs in die Sondagskool het sekere kinders in Engels onderrig ontvang en party voornemende lidmate is selfs in dié taal gekatkiseer. In 'n lang brief aan die kerkraad het die ouderling M.F. Erasmus, sedert 1877 katkisasiemeester, ernstig beswaar gemaak teen bogenoemde gebruik van Engels, wat syns insiens gedreig het om 'n skeuring in die gemeente te veroorsaak. Hy dreig dan ook om te bedank as die gemeente nie van sy taalbeleid afsien nie. Die gevoelens op die kerkraadsvergadering in Junie 1886 was skerp verdeel en na 'n lang bespreking het die raad met 'n meerderheid van stemme besluit dat daar nes voorheen in Engels aangeneem sal word, maar dat die leraar en twee kerkraadslede vooraf sal ondersoek instel na die redes van diegene wat daarom vra. Katkisasiemeester Erasmus het dan ook by wyse van protes kort daarna bedank en ds. Hugo moet self vir die katkisasieklas instaan. (Hoewel die gemeente se oppervlakte toe reeds aansienlik kleiner was as in die beginjare van ds. Fraser se dienstyd, danksy die afstigting van Prins Albert, Victoria-Wes, Fraserburg en Carnarvon tussen 1842 en 1875, was sy werk nie noodwendig minder nie omdat die dorp en distrik se bevolking toe nog gedurig toegeneem het.)
Chinese liguster
Die olyf is een van die belangrikste landbougewasse in die Middellandse See gebied. Ligusters (orde Ligustrales of Oleales) is houtagtige plante met blare wat of in kranse, of teenoorstaande gerangskik is; die blomme is tweeslagtig en kom selde alleen voor, maar is meestal in een bloei wyse gerangskik. Die Ligustrum-genus (Engels: privet) sluit 50 spesies in en kan immergroen of bladwisselend wees. Die struike is baie gehard en kan droogtes en strawwe ryp goed weerstaan. Die blomme is meestal wit tot dofgeel en kom oorvloedig in die lente voor, gevolg deur klein donkerblou tot swart bessies.
Steenbok
Verspreiding
Daar is twee afsonderlike steenbokbevolkings. Die een is in Suider-Afrika, wat die lande Angola, Namibië, Suid-Afrika, eSwatini, Botswana, Mosambiek, Zambië, Zimbabwe en Lesotho insluit. Die ander bevolking is in Oos-Afrika, in Sentraal- en Suid-Kenia en Tanzanië.
Kamenni-eiland
Naam
Kamenni ostrof kan vertaal word as "Klipeiland". Volgens legende het ’n groot klip aan die suidkus van die eiland op die bodem van die Newa gelê wat bo die water uitgetroon het, vandaar die naam.
8 November
8 November is die 312de dag van die jaar in die Gregoriaanse kalender (313de in skrikkeljare). Daar volg nog 53 dae.
Lydia Lindeque
In 1958 is Lindeque en Krige geskei en sy het daarna met John Mantel, 'n sakeman, getrou. Hulle het in Andorra, tussen Frankryk en Spanje, gewoon.
Anton Alexander (akteur)
Anton Alexander is 'n Engelse akteur. Hy is bekend vir sy rolle in die rolprente Cemetery Man (1994), Romeo & Juliet (2013), en Exodus: Gods and Kings (2014), en in die televisiereeks Taboo (2017).
Aptekarski-eiland
Naam
Die oorspronklike Finse naam was Korpisaari ("Eiland met die digte woud") of Korppisaari ("Kraai-eiland"). Die moderne naam beteken "Apteekeiland".
.tm
Eksterne skakels
סיומת אינטרנט Toppdomän
Michaela Watkins
Michaela Watkins (gebore 14 Desember 1971) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente The Back-up Plan (2010), Wanderlust (2012), en In a World... (2013), en in die televisiereeks Casual (2015).
Klipdassie
Bou
Die pote is van soolkussings voorsien. Wanneer die dier tussen rotse beweeg, word die kussings op so ŉ wyse teen die rotse gedruk dat ŉ lugleegte ontstaan wat meebring dat die sool vassuig. Klierafskeiding hou die sole voortdurend klam. Die bokaak dra een paar snytande wat goed ontwikkel is en net soos die van knaagdiere geboe is.
Dit groei ook weer namate dit afgeslyt word. In die onderkaak kom 2 paar snytande voor. Daar is 'n oop ruimte tussen die snytande en die maaltande, wat soos die van 'n renoster lyk. 'n Ander kenmerk van die klipdassie is die klier wat op 'n haarlose deel van die vel bo-op die rug voorkom. Die kleur van die langerige haarklossies wat daaromheen groei en dit bedek, is altyd ligter as die van die dier se pels. Daar word aangeneem dat dassies 'n baie ou dieregroep is wat uit hoefdiere ontstaan het. Hoewel daar 'n enorme verskil in grootte is, is hierdie diertjies aan olifante, renosters en tapirs verwant.
Sowjetunie
Stalin-era
Van sy stigting af was die regering van die Sowjetunie geskoei op die eenpartyregering van die Kommunistiese Party (Bolsjewiste). Ná die ekonomiese beleid van "oorlogskommunisme" tydens die burgeroorlog, as ’n voorspel tot die volle ontwikkeling van sosialisme in die land, het die Sowjetregering in die 1920's sommige privaat ondernemings toegelaat om saam met die genasionaliseerde nywerheid te bestaan volgens die Nuwe Ekonomiese Beleid.
Era van Stagnasie
Onder Brezjnef was daar ’n tydperk van détente met die Weste, wat gelei het tot verdrae oor wapenbeheer (soos SALT I en SALT II) terwyl die Sowjetunie steeds sy militêre krag vergroot het.
Barena
Slegs soutliewende plante kan hier oorleef. Talle voëlsoorte kom ook hierheen wat graag in soutmoerasse hou.
Sowjetunie
Ontbinding
Die volgende dag, op 26 Desember 1991, het die Opperste Sowjet, die hoogste regeringsliggaam van die Sowjetunie, gestem dat nie hy of die land meer bestaan nie. Dit word algemeen beskou as die amptelike, finale ontbinding van die Sowjetunie en die einde van die Koue Oorlog.
Totius
Opleiding
duimnael|regs|320px|Studente en personeel van die Voorbereidende en Teologiese Skool op Potchefstroom voor die eerste gebou, 1913. Voor: Hester Coetzee, Betsie Postma, S.G Yssel, J.J.A. Coetzee, prof. [[Ferdinand Postma, prof. J.D. du Toit (Totius), prof. A.P.C. Duvenage, prof. Jan Kamp, Piet van der Walt, Rachel Wentzel, Vera Gill. Tweede ry: Nollie Vermaas, G.P. van der Linde, J.V. Coetzee, D.G. Venter, C.J.H. de Wet, J.C. van der Walt, D.N. Kotzé, H.F. Duvenage, Vera Pienaar, Frikkie Potgieter, J.L.M. Wiechers. Derde ry: Piet Coetzee, Jan Triechaardt, Nic Steyn, B.J. de Klerk, J.H Boneschans, H.S. van Jaarsveld, Pieter Coetzee. Vierde ry: Prof. Joon van Rooy, ene Oosthuizen, C.W.M. Du Toit, E.L.J. Venter, T.D. Venter, Daan Marais, J.V. Coetzee, Lou van Rooy, A.S.E. Yssel, H. van der Walt, S.P. Engelbrecht, Izak le Roux, ene Marais, L.J. du Plessis. Vyfde ry: ene Scholtemeyer, Willie Geere.]]
Buitelandse opleiding en huwelik
duimnael|regs|200px|Dis nie meer bekend of dié foto wel van [[Marie du Toit|Maria Postma, Totius se eggenote, is nie.]]
Waardering
As Totius het hy in toenemende mate geliefd geword by sy volk oor alle politieke en kerklike grense heen. Dit blyk onder meer uit die warm hulde wat aan hom gebring is op sy sestigste verjaardag en weer met sy sewentigste op sy plasie Krugerskraal. Sy verdienste as geleerde, digter, Bybelvertaler en psalmberymer is erken deur die toekenning van verskeie eredoktorate, sowel in die buiteland as in sy eie vaderland. Daar bestaan van hom 'n bronskop deur Coert Steynberg, wat in besit van wyle prof. G. Dekker van Potchefstroom was; die Du Toit-familie beskik oor 'n olieverfportret deur Tessa Lötter en 'n bronsbeeld deur Laurika Postma, van wie ook die bronsreliëf in die Totius-saal van die PU vir CHO is. In die hooflesingsaal van die Letteregebou van dieselfde inrigting staan 'n bronsborsbeeld deur J. Roos.
Costa do Sol
Die Costa do Sol (Sonkus) is 'n gewilde Brasiliaanse vakansiestreek in die noorde van die deelstaat Rio de Janeiro wat vanaf die bergrûens van die Serra da Tiririca oos van Niterói tot Arraial do Cabo strek. Die kusstreek se landskap word oorheers deur lang sandstrande, skiereilande met turkoois baaie en talle soutwater-strandmere wat tussen die kuslyn en die bergrûens van die binneland geleë is. Die laasgenoemdes het aan die Atlantiese kusstreek die bynaam Região dos lagos of "Meregebied" besorg.
Liggewende plante en diere
Fotogenese by diere
Die verskynsel fotogenese kom baie meer algemeen by diere as by plante voor. Liggewende diere wissel van die primitiewe eensellig diere (wat deur sommige wetenskaplikes eintlik as plante beskou word) tot hoogs ontwikkelde soorte soos byvoorbeeld visse. Veral seediere vertoon dikwels die verskynsel van fotogenese, maar sommige landdiere is ook daarvoor bekend. Geen liggewende varswaterdiere is bekend nie. Sommige eensellige liggewende diere, soos die genera Noctiluca, Ceratium en Goniolax, kom in sulke groot getalle voor dat hulle snags 'n rooi gloed op die see veroorsaak.
Meganisme van liguitstraling
Tydens die reaksie word die energie wat vrykom, nie as hitte afgegee nie, maar deur middel van ATP (adenosientrifosfaat) na die lusiferienmolekules oorgedra en geberg totdat dit as lig vrygestel word. Die lusiferien word daarna weer gereduseer en kan telkens weer gebruik word. Normaalweg het elke soort organisme sy eie soort lusiferien en lusiferase, maar soms kan die lusiferase van een organisme wel die lusiferienreaksie van 'n ander organisme bewerkstellig.
Pous Adrianus I
Pontifikaat
'n Heroplewing van 'n ou kettery het in Adrianus se tyd in Spanje plaas gevind. Elipandus, biskop van Toledo, en Felix, biskop van Urgel, het beweer dat die tweede persoon van die Heilige Drie-eenheid nie regtig mens geword het nie, maar slegs die menslike natuur aangeneem het. Jesus Christus sou dus slegs die aangenome seun van God wees. Die Pous het die Neo-Nestorianisme veroordeel en die konsilie van Ratisbon in 758 het die pous se siening bevestig.
Bertrand Retief
Skryfwerk
Sy debuut as gepubliseerde skrywer maak hy met die “Drietal” jeugreeks, waarin Kaptein Verster met behulp van sy twee jong vriende Christo van Greunen en Kobus Roux talle avonture beleef. In “Drietal langs die Okavango” ondersoek hulle onheilspellende bedrywighede langs die Okavangorivier. “Drietal langs die Wildekus” speel af langs die Wildekus van Transkei. Hier daag kort-kort ’n duikboot op om wapens af te laai met uiteindelike bestemming êrens in die binneland. Hulle weet waarvandaan die wapens kom, maar waarheen dit gaan is nog ’n geheim. Dit moet egter so spoedig moontlik uitgevind word, want die saboteurs gaan binnekort toeslaan. “Drietal in die Kalahari” is nog ’n gevaarlike sending, hierdie keer in die woestyn.
Michael Green
Lewe en werk
R.R. Ryger is die skuilnaam van Michael Green, wat in 1963 gebore is as een van ses kinders. Sy pa is dood toe hy slegs vyf jaar oud was en sy ma werk vir baie jare by die Departement van Bosbou se saadafdeling. Hy bring sy kinderjare deur in Roseville, ’n voorstad van Pretoria. Sy eerste werk na skool is vir ses maande by die Uraanverrykingskorporasie by Pelindaba as sekuriteitswag, waarna hy sy verpligte militêre diensplig doen. Met sy ontslag werk hy ’n paar weke by Van Schaik Boekhandel in Pretoria as verkoopsman en gaan studeer daarna joernalistiek by die Pretoria Technikon. Hierna doen hy talle los werkies soos tuinjong en die verf van reklameborde by krieket- en rugbyvelde, terwyl hy ook vryskutwerk doen as sportjoernalis by Beeld. Hierdie werk laat vaar hy om sy eerste boek te voltooi. In 1992 trou hy met Willemien en hulle het ’n seun, Gareth. Hy en sy vrou hou na die troue lank vakansie in Europa en by hulle terugkeer bly hulle vir ’n kort rukkie net buite Pietermaritzburg. Dan aanvaar hy in 1994 ’n posisie as joernalis by Huisgenoot en bly in Pretoria. Vanaf 1995 is hy vir sewe jaar lank redakteur van die pornografie-tydskrif Loslyf. Hierna aanvaar hy weer by Beeld en later by Die Burger ’n posisie as sportjoernalis, wat veroorsaak dat hulle Port Elizabeth toe trek.
Chileense nasionale rugbyspan
Eerste rugbywêreldbekerkwalifiserings
In 1991 het Chili amptelik by die Internasionale Rugbyraad aangesluit, waarvolgens dié land formeel aan rugbywêreldbekerkwalifiserings kon deelneem. In 1993 het Chili aan sy eerste rugbywêreldbekerkwalifisering vir die Rugbywêreldbeker 1995 deelgeneem; Chili het egter al sy wedstryde teen Argentinië, Paraguay en Uruguay verloor en laaste in hul groep geëindig. In 1995 het Chili teen Spanje gespeel en met 28–23 gewen.
Afrigters
Die volgende persone het al as hoofafrigters van die Chileense nasionale rugbyspan gedien:
FIFA Sokker-Wêreldbekertoernooi in 1998
Die 16de FIFA Sokker-Wêreldbekertoernooi (Frans: Coupe du Monde – France 98; Engels: FIFA World Cup) is vanaf 10 Junie tot 12 Julie 1998 in Frankryk aangebied. Dit was die tweede Sokker-Wêreldbekertoernooi wat in Frankryk aangebied is, ná die 1938-toernooi, en die negende in Europa. Frankryk het daarmee die derde land geword wat die toernooi vir ’n tweede keer gehuisves het, net ná Meksiko in 1986 en Italië in 1990.
Groepfase
Die FIFA Sokker-Wêreldbekertoernooi in 1998 is deur 32 nasionale sokkerspanne uitgespeel. Vir die groepfase is die 32 deelnemende spanne in agt groepe van vier spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Drie punte is vir ’n oorwinning toegeken, een vir ’n gelykop en geen punte vir ’n nederlaag: spanne wat met dieselfde aantal punte geëindig het, is volgens aangetekende doele gerangskik.
Jérôme Garcès
Jérôme Garcès (gebore op 24 Oktober 1973 in Pau) is 'n internasionale skeidsregter van die Franse Rugbyfederasie wat gereeld klubwedstryde in toernooie soos Pro14, Top 14 en Heineken Cup beoordeel.
Nuwe Nasionale Operahuis (Oslo)
Geskiedenis
Die boubedrywighede het op 17 Februarie 2003 amptelik begin, terwyl die hoeksteen van die nuwe gebou in die najaar van 2004 gelê is. Die inwyding van die operahuis is oorspronklik vir September 2008 beplan, maar aangesien die boubedrywighede al maande vroeër voltooi is, het die plegtige inwyding vyf maande voor die beplande datum plaasgevind. Die boukoste het 4,13 miljard Noorse kroon (6,5 miljard ZAR) beloop.
Inwyding
Die operahuis is op 12 April 2008 plegtig ingewy. Die plegtige seremonie is regstreeks op die Norse televisie NRK uitgesaai en dwarsdeur die land as 'n kulturele gebeurtenis van nasionale belang gevier. Die sowat 1 400 eregaste by die inwyding het die Noorse koning Harald V en sy eggenote koningin Sonja, verteenwoordigers van die Deense en Sweedse koningshuise, die eerste ministers van Ysland en Finland en die Duitse bondskanselier Angela Merkel ingesluit.
Anthonie P. Roux
Skryfwerk
Reeds op skool is dit sy begeerte om ’n skrywer te word. Hy begin sy skryfloopbaan deur kortverhale vir Die Huisgenoot te skryf, waarvan die eerste reeds op agtienjarige leeftyd verskyn. Dit word gevolg deur verskeie ander kortverhale en artikels. Sy eerste roman is “Wingerdblare in die wind”. “Die versluierde motief” is ’n speurverhaal. “Die sterwende stad” en “Die vlammende stad” is romans oor die geskiedenis van Karthago. “Rebellie sonder gewere” behandel die gebeure rondom die skip Neptune se aankoms aan die Kaap in 1849 met ’n lading gevangenes, in uitvoering van die Britse regering se besluit om van die Kaap ’n strafkolonie te maak. Die Kaapse boere kom in opstand teen hierdie besluit en weier om enige proviand aan die Neptune of aan sir Harry Smith se magasyn te verskaf. Hierdie besluit het verreikende gevolge, want handel loop dood en vir diegene wat by die verbod bly beteken dit armoede en selfs bankrotskap. Die aksie draai rondom die Storm-familie, boere van Wynberg, met Gert Storm wat vas oortuig is dat die toekoms van sy land en volk op die spel is en dat sy familie sal doen wat nodig is ongeag die prys wat hulle moet betaal. Vir seuns skryf hy die spanningsverhaal “Die Rooikatte word speurders”. Hy vertaal ook werke in Afrikaans, waaronder “Shadow of a bull” van Maia Rodman as “Die seun van die stiervegter” en “The jazz man” van Mary Hays Welks as “Die musiekman”, laasgenoemde geïllustreer met houtsneë van Ann Grifalconi.
Onder die skuilnaam Dirk Neveling skryf hy verskeie spanningsverhale, waaronder “Die voltooide sirkel”. Daantjie en sy pa is in die kloof, waar Daantjie met sy nuwe geweer sy eerste koedoe wil skiet. Hy skiet, maar vind dan uit dat sy pa geskiet is. Hy kan nie glo dat so iets hom kan oorkom nie en dit moet tog hy wees, want wie anders sou sy pa kon geskiet het? Hierna volg ’n spannende speurtog om die waarheid uit te vind. Hy skryf ook boeke onder die skuilnaam Wienand Stals.
Helga Frier
Helga Frier (12 Junie 1893 – 9 Januarie 1972) was 'n Deense aktrise. Sy was bekend vir haar rolle in die rolprente De blaa drenge (1933) en Min kone er uskyldig (1950).
Japan Nasionale Roete 106
Nasionale Roete 106 is 'n nasionale snelweg van Japan. Dit verbind Miyako, Iwate en Morioka, Iwate, en het 'n totale lengte van 94,4 km (58.66 mi). Vir die meeste van sy lengte is dit parallel met Japan Rail se Oos Yamada lyn.
Laserdrukker
History
The first laser printer designed for use with an individual computer was released with the Xerox Star 8010 in 1981. Although it was innovative, the Star was an expensive ($17,000) system that was only purchased by a small number of laboratories and institutions. After personal computers became more widespread, the first laser printer intended for a mass market was the HP LaserJet 8ppm, released in 1984, using a Canon engine controlled by HP software. The HP LaserJet printer was quickly followed by other laser printers from Brother Industries, IBM, and others.
Multiple steps occurring at once
Once the raster image generation is complete all steps of the printing process can occur one after the other in rapid succession. This permits the use of a very small and compact unit, where the photoreceptor is charged, rotates a few degrees and is scanned, rotates a few more degrees and is developed, and so forth. The entire process can be completed before the drum completes one revolution.
Toner clean-up
Toner is easily cleaned from most water-washable clothing. As toner is a wax or plastic powder with a low melting temperature, it must be kept cold during the cleaning process. Washing a toner stained garment in cold water is often successful. Even warm water is likely to result in permanent staining. The washing machine should be filled with cold water before adding the garment. Washing through two cycles improves the chances of success. The first may use hand wash dish detergent, with the second cycle using regular laundry detergent. Residual toner floating in the rinse water of the first cycle will remain in the garment and may cause a permanent graying. A clothes dryer or iron should not be used until it is certain that all the toner has been removed.
Respiratory health risks
"A 2006 study in Japan found that laser printers increase concentrations of styrene, xylenes, and ozone, and that ink-jet printers emitted pentanol." (yahoo)
Polisie van Denemarke
Organisasie
Behalwe die gewone distrikte bestaan daar ook ander organisasies wat buitekant die algemene polisie werk:
Polisiewet
Laastens verklaar die derde seksie: Die polisie mag in ander situasies as dié wat in die wet voorgeskrywe staan slegs met burgers tussenbeide tree onder hierdie Wet.
Roger Allam
Roger Allam (gebore 26 Oktober 1953) is 'n Engelse akteur. Hy is bekend vir sy rolle in die rolprente V for Vendetta (2005), The Wind that Shakes the Barley (2006), Speed Racer (2008), en Tamara Drewe (2010).
Ben Vlok
Filmografie
As vervaardiger:
Vlag van Madagaskar
Simboliek
Rooi stel soewereinheid voor, wit stel suiwerheid voor en groen stel hoop voor.
Titulus Regius
Titulus Regius ("koninklike titel" in Latyn) is ’n wet van die parlement van Engeland van 1484 waarkragtens die titel "Koning van Engeland" aan Richard III gegee is.
Lwif
Vanaf die 13de eeu het Lwif danksy sy ligging by die kruispunt van belangrike handelsroetes vinnige groei getoon. Handelaars en sakelui uit Wrocław (Breslau), Krakau, Praag, Turyn en ander metropole het hier byeengekom. In 1356 het Lwif stadstatus volgens die Maagdenburgse Reg gekry.
Petrogradski-eiland
Geografie
Petrogradski-eiland lê tussen die Newa en sy sytak die Groot-Nefka. Dit word van die Aptekarski-eiland in die noorde geskei deur die Karpofka-rivier, van Krestofski-eiland in die weste deur die Klein-Nefka, van Petrofski-eiland in die suide deur die Zjdanofka-rivier en van Zajatsji-eiland in die suidooste deur die Kronwerkski-straat. Dit word deur verskeie brûe met dié dele verbind.
Petrofski-eiland
Voordat Rusland die gebied oorgeneem het, was die Finse naam Patsassaari-eiland ("Pilaareiland") en die Russiese naam Stolbovoi-eiland. Dit was waarskynlik vanweë die lang vorm daarvan. Die moderne naam is sedert 1713 bekend.
Europese Konvensie vir Menseregte
Met die konvensie is die Europese Hof vir Menseregte gestig. Enigiemand wat voel sy of haar regte volgens die konvensie is deur ’n staat aangetas, kan hulle tot die hof wend. Die hof se bevindings is bindend en die betrokke staat is verplig om dit uit te voer. Die Komitee van die Ministers van die Raad van Europa monitor die uitvoering van die bevindings, veral wanneer skadevergoeding aan aansoekers betaal moet word. Dié skadevergoeding kan nogal groot wees; in 2014 het Rusland ingestem om meer as $2 miljard aan voormalige aandeelhouers van Joekos te betaal.
Hemofilie
Hemofilie en families
'n Seun met 'n draerma het 'n kans van 50% om die siekte te kry. 'n Dogter met 'n draerma het 'n kans van 50% om 'n draer van die defekte geen te word.
Toekomstige behandeling
Geenterapie vir hemofilie probeer die defekte geen vervang met 'n normaal werkende geen. Navorsers kan al gesonde gene vervaardig wat in navorsing gebruik kan word. Die gesonde gene word deur vektore (virusse) deur die liggaam vervoer. Die virusse is onskadelik en dit is daartoe in staat om die nuwe DNS tot in die liggaamselle te vervoer. Die virus infekteer die sel en word die oorheersende faktor wat dan die mutasie verwyder. Een van die toekomstige verwagtinge van hierdie terapie is dat die gesonde nuwe gene deur sperm na die volgende geslag oorgedra kan word.
Nadia Comăneci
Comăneci het reeds in haar kleuterskooljare vir die eerste keer met gimnastiek kennis gemaak, toe haar ouers haar by 'n gimnastiekklub, The Flame, laat aansluit het. Daar is sy opgelei deur onder andere Márta Károlyi, wat haar in 1969 laat aansluit het by Károlyi se nuwe gimnastiekskool. Nadia het in 1970 aan haar eerste nasionale kompetisie deelgeneem, as deel van die Oneşti-span. Alhoewel Nadia drie keer van die balk afgeval het, het die span steeds gewen. Ná hierdie kompetisie het Nadia begin om harder te oefen en in 1971 en 1972 het sy die nasionale junior gimnastiektitel gewen. In 1971 het sy ook haar eerste internasionale kompetisie in Joego-Slawië gewen.
Taalfilosofie
In kontinentale filosofie word taalfilosofie nie gereeld as 'n veld van sy eie hanteer nie, maar 'n teorie van taal speel 'n intieme rol in verskeie noemenswaardige denkrigtings in dié tradisie.